**ΠΟΛΙΤΙΚΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

Για το σκοπό του διαγωνισμού, το «Ίδρυμα Μαριάννα Β. Βαρδινογιάννη» θα τηρήσει αρχείο με τα εξής στοιχεία: ονοματεπώνυμο μαθητή/τριας, τάξη και επωνυμία σχολείου.

Η συμμετοχή στο Διαγωνισμό και η αποδοχή των παρόντων όρων συνεπάγεται ρητή και ανεπιφύλακτη συναίνεση του συμμετέχοντα, τόσο για την καταχώρηση δεδομένων προσωπικού χαρακτήρα, τα οποία τον αφορούν σε αρχείο που θα τηρείται από τη Διοργανώτρια όσο και την επεξεργασία και χρήση των δεδομένων αυτών αποκλειστικά και μόνο για τη διενέργεια και την επίτευξη του σκοπού του Διαγωνισμού, σύμφωνα με τις διατάξεις της εθνικής νομοθεσίας (Ν. 4624/2019, Ν. 2472/1997, Ν. 4139/2013) και του Γενικού Κανονισμού περί Προστασίας Προσωπικών Δεδομένων (ΕΕ 679/2016).

Σημειώνεται ότι στο πλαίσιο του Διαγωνισμού, κατά την αξιολόγηση των αιτήσεων και της ανάδειξης των νικητών, στα δεδομένα προσωπικού χαρακτήρα των συμμετεχόντων θα έχουν πρόσβαση οι αρμόδιες Διευθύνσεις Δευτεροβάθμιας Εκπαίδευσης, η Οργανωτική Επιτροπή και η Ειδική Επιστημονική Επιτροπή Αξιολόγησης.

Ειδικότερα, οι Συμμετέχοντες συναινούν ως προς τη χρήση και την επεξεργασία δεδομένων προσωπικού χαρακτήρα, όπως ενδεικτικά τη δημοσίευση της εικόνας τους/ και του ονόματος τους, μέσω φωτογραφικού υλικού και υλικού βιντεοσκόπησης σε έντυπα και ηλεκτρονικά μέσα (τηλεόραση, περιοδικά, Internet, social media όπως Facebook, LinkedIn, News App κτλ.) και σε κάθε άλλο μέσο που θα επιλέξει το «Ίδρυμα Μαριάννα Β. Βαρδινογιάννη», στο πλαίσιο προώθησης και διεξαγωγής του διαγωνισμού καθώς και της παράδοσης των Βραβείων σε περίπτωση που ανακηρυχθούν νικητές, χωρίς να διατηρούν καμία αξίωση ή απαίτηση για τη συγκεκριμένη χρήση, συμπεριλαμβανομένης και της ανάρτησης του υλικού που έχει υποβληθεί στο πλαίσιο του Διαγωνισμού στην ηλεκτρονική πλατφόρμα του διαγωνισμού. Σε περίπτωση που κάποιος/α από τους συμμετέχοντες δεν επιθυμεί αυτά να δημοσιοποιηθούν, μπορεί να το ζητήσει με την υποβολή της αίτησής του/της.

Όσον αφορά τους νικητές του Διαγωνισμού και τους τυχόν επιλαχόντες αυτών, το «Ίδρυμα Μαριάννα Β. Βαρδινογιάννη» ενημερώνει ότι το ίδιο θα επεξεργασθεί τα δεδομένα προσωπικού χαρακτήρα τους, που θα συλλέξει από τους ίδιους, με σκοπό την ενημέρωσή τους και τη δημοσίευση των αποτελεσμάτων του Διαγωνισμού, σύμφωνα με τα ειδικότερα οριζόμενα στους παρόντες Όρους, καθώς και την πραγματοποίηση όλων των αναγκαίων ενεργειών για την απονομή των Βραβείων.

Μετά την απονομή των Βραβείων και τη λήξη του Διαγωνισμού, οποιαδήποτε δεδομένα, προσωπικού χαρακτήρα ή μη των συμμετεχόντων, των νικητών και τυχόν επιλαχόντων του Διαγωνισμού, που ελήφθησαν στα πλαίσια του παρόντος Διαγωνισμού, θα καταστρέφονται.

Για τυχόν άσκηση από τους συμμετέχοντες ή τους νικητές του Διαγωνισμού ή/και τους τυχόν επιλαχόντες των δικαιωμάτων τους που απορρέουν από τις διατάξεις της εθνικής νομοθεσίας και του Γενικού Κανονισμού περί Προστασίας Προσωπικών Δεδομένων (ΕΕ 679/2016), οι τελευταίοι μπορούν να αποστείλουν το σχετικό αίτημα τους στην παρακάτω ηλεκτρονική διεύθυνση info@mvvfoundation.com .

Με την επιφύλαξη της ισχύουσας νομοθεσίας οι συμμετέχοντες έχουν τα ακόλουθα δικαιώματα:

Να ζητήσουν πρόσβαση στα προσωπικά τους δεδομένα καθώς και στις σχετικές με την επεξεργασία πληροφορίες και να λαμβάνουν αντίγραφο αυτών.

Να ζητήσουν την διόρθωση τυχόν ανακριβών και την συμπλήρωση τυχόν ελλιπών προσωπικών τους δεδομένων.

Να ζητήσουν την διαγραφή των προσωπικών τους δεδομένων.

Να ζητήσουν τον περιορισμό της επεξεργασίας των προσωπικών τους δεδομένων για τις περιπτώσεις που ορίζει ρητά ο νόμος.

Να εναντιωθούν στην επεξεργασία των προσωπικών τους δεδομένων για τις περιπτώσεις που ορίζει ρητά ο νόμος.

Να μην υποβάλλονται σε απόφαση που λαμβάνεται αποκλειστικά βάσει αυτοματοποιημένης επεξεργασίας, συμπεριλαμβανομένης της κατάρτισης προφίλ, η οποία παράγει έννομα αποτελέσματα που τους αφορούν ή τους επηρεάζει σημαντικά με παρόμοιο τρόπο.

Το «Ίδρυμα Μαριάννα Β. Βαρδινογιάννη» θα ανταποκρίνεται σε κάθε αίτημα εντός ενός (1) μηνός από την παραλαβή του. Κατόπιν ενημέρωσής του αιτούντα, η εν λόγω προθεσμία δύναται να παρατείνεται κατά δύο (2) ακόμη μήνες, εφόσον απαιτείται, λαμβανομένων υπόψη της πολυπλοκότητας του αιτήματος και του αριθμού των αιτημάτων. Τυχόν απόρριψη του αιτήματος θα λαμβάνει χώρα αιτιολογημένα.

Σε περίπτωση παραβίασης των προσωπικών σας δεδομένων, η οποία ενδέχεται να θέσει σε υψηλό κίνδυνο τα δικαιώματα και τις ελευθερίες σας και υπό την προϋπόθεση ότι αυτή δεν εμπίπτει σε μία από τις εξαιρέσεις που προβλέπει ρητά ο νόμος, αναλαμβάνουμε την υποχρέωση να σας ενημερώσουμε σχετικώς χωρίς αδικαιολόγητη καθυστέρηση.

Εφόσον υπάρχουν αμφιβολίες σχετικά με την ταυτότητα του φυσικού προσώπου που υποβάλλει το αίτημα, διατηρούμε το δικαίωμα να ζητήσουμε την παροχή πρόσθετων πληροφοριών αναγκαίων για την επιβεβαίωση της ταυτότητάς του.

Τέλος, εφόσον παραβιάζονται δικαιώματα των συμμετεχόντων, σας ενημερώνουμε ότι υπάρχει δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα ή σε άλλη αρμόδια εποπτική αρχή.